Ekonomske nedaće se nastavljaju
U novembru otvoreno 39.000 novih radnih mesta, što je oko 100.000 manje nego što su stručnjaci očekivali; broj nezaposlenih skočio
Najnovije brojke o nezaposlenosti u Sjedinjenim Državama ponovo su razočaravajuće. , izjavio je američki potpredsednika Džozef Bajden. U izveštaju Sekretarijata za rad navodi se da je tokom novembra otvoreno 39 hiljada novih radnih mesta, što je oko 100 hiljada manje nego što su stručnjaci očekivali. U istom izveštaju piše da je procenat nezaposlenih skočio za 0,2 odsto, na 9,8 odsto. objašnjava Den Arnal, ekonomski urednik TV mreže Ej-bi-si (ABC) Na Kapitol Hilu je trenutno zastoj u donošenju odluka, dok zakonodavci raspravaljaju o povlačenju nadoknada za nezaposlene, što će pogoditi dva miliona Amerikanaca. Predstavnički dom je u simboličnom glasanju doneo odluku o produžetku odredbe iz vremena predsednika Buša, prema kojoj su predviđene poreske olakšice za familije koje zarađuju manje od 250 hiljada dolara godišnje. , poručuje Deni Dejvis, demokratski kongresmen iz Ilinoisa. Odredba, međutim, neće moći da prođe glasanje u Senatu u kojem republikanci traže da se olakšice odnose na sve, uključujući i bogate – navodeći da bi u to bili uključeni i mali preduzetnici koji otvaraju nova radna mesta. , smatra Kevin Brejdi, republikanski kongresmen iz Teksasa. Lider republikanaca u Predstavničkom domu, Džon Bejner opisao je pokušaj donošenja zakona kao “kokošji izmet”. U pokušaju da podstaknu otvaranje novih radnih mesta, predstavnici Bele kuće pregovaraju o produžetku poreskih olakšica sa republikancima, nudeći im - između ostalog – olakšice za one koji zarađuju do milion dolara godišnje ili produžetak poreskih olakšica za sve, ali samo privremeno.